
Nr.27/301/4 septembrie 2003
AVIZ

asupra proiectului Legii asigurărilor private de sănătate
În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată, spre dezbatere şi avizare, cu proiectul Legii asigurărilor private de sănătate, trimis comisiei cu adresa nr.392 din 23 iunie 2003.

Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 2 septembrie 2003.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege, cu următorul amendament:
	Nr. crt.
	Text iniţial
	Text propus de comisie

(autorul amendamentului)
	Motivarea

propunerii amendamentelor

	0
	1
	2
	3

	1
	Art.33. – Neplata primelor de asigurare de către persoane fizice sau de angajatori către asigurator timp de 30 de zile de la data scadenţei, atrage rezilierea contractului de asigurare de către asigurator în condiţiile prevăzute în contract.

	Comisia propune, cu 9 voturi pentru şi 2 abţineri, eliminarea textului.
	Întrucât există în contractele de asigurare individuale o dată scadentă pentru plata primelor de asigurare, care diferă de la o societate la alta.

